Marktschellnberg

Marktschellnberg, Marktschejnberg oda Schejnbeag (amtli: Marktschellenberg) is a Markt im südlichn Landkreis Berchtsgoaner Land, Regierungsbezirk Obabayern. Geografie Da Ort vatalt si auf de zwoa Ufaseitn vo da Berchtsgoaner Ocha und an Untersberg auffe. Auf St. Leonhardt und Grädig im Nordn an Soizbuaga Flochgau z Äschdareich draussd hands grod a boar Kilomeeda, desszweng geet oiwei rechd fej Vakea vo Berchtsgoan und Soizburg durch d Ortschaft. Hikemma duad ma auf Marktschejenberg grod auf da Strass (aa min Ohnebuss: RVO-Bus) oda auf de Fuasweg in de Berg. De Südlinie vo da Soizburga Straßnboh is zwischn 1907e und 1938 duach Schellenberg bis an Barschtlmä-Sää ganga, aft is aufn „Führerbefehl“ hi zuagmacht worn. Gschicht Da Ort is 1112 easchtmois erwähnt worn, blos 10 Joar noch da Nachbargmoa Berchtsgoan. Wia aa in Berchtsgoan is in Schellenberg a Saline und 1286 a Salzamt eigricht worn. De Saline war bis 1805 in Betrieb. De Marktrechte kriagt Schellenberg 1292. Des End vo da Salzförderung bedeidt fia de Marktgemeinde an finanziellen Fall, der eascht mit dem Aufkeema vom Tourismus übawunden wern kinna hot. De Kira in Ettenberg is zwischn 1723 und 1727 errichtet worn, de Pfarrkira in Schellenberg eascht 1870/1871. Ehrnbiarga Alfons Kandler, Oidbuargamoasta Sengswiadigkeitn Schellenberger Eishöhle Kugelmühle Marktschellenberg – de letzte ihrer Art in Deitschland Almbachklamm – beginnt an da Kugelmühle und is auf am Steg begehbar Woifahrtskirch Ettenberg – auf am Plateau üba dem Berchtsgoaner Tal Passturm an da Grenz zu Östareich Pfarrkira vom Heilign Nikolo, Schutzpatron da Salzschiffer Im Netz Offizielle Homepage da Gmoa Marktschellnberg: Woppmgschicht vom Haus der Bayerischen Geschichte Beleg